Ontdek jou nauurse studieopsies vir 2023Argieffoto (Foto: StartupStockPhotos/Pixabay) Akademia, die privaat hoëronderwysinstelling, bied aan jou die geleentheid om gehalte onderrig in jou moedertaal te ontvang, terwyl jy werk. Die nauurse onderrigleermodel en die verskeie studieopsies wat nauurs aangebied word, word in diepte by ŉ inligtingsessie bespreek wat op 23 April vanaf 10:00-11:00 gehou word. Hierdie inligtingsessie word aanlyn asook by ŉ landswye netwerk van studiesentrums aangebied. Dié nauurse model bied ŉ gerieflike rooster vir enige persoon met ŉ besige skedule wat reeds werk of ander drome najaag. Studente wat nauurs by Akademia studeer het ŉ keuse om vir klasbywoning by ŉ nabygeleë studiesentrum aan te sluit, of om bloot via e-leer vanaf enige plek in die wêreld te studeer. Die inligtingsessie sal voornemende studente toerus om met ŉ rustige hart te besluit of die nauurse opsie by Akademia hulle soos ŉ handskoen sal pas. Die kort dog kragtige sessie se program is propvol gepak met belangrike inligting. Daar sal ook ŉ gulde geleentheid wees vir vrae waarmee jy enige onsekerhede uit die weg kan ruim om sodoende ŉ ingeligte keuse te kan neem. Waarvoor wag jy? Maak seker dat jy jou naaste studiesentrum besoek vir hierdie waardevolle inligtingsessie of skakel sommer aanlyn in. Voornemende studente wat die gratis inligtingsessie wil bywoon moet teen 22 April om 12:00 registreer om toegang tot die sessie te verkry. Klik hier om jou sitplek te bespreek. Akademia, jou loopbaanreis begin hier!